**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**Αριθ. Απόφασης 222 /2017**

**ΑΔΑ:** 7ΖΠΠΩΨΑ-ΗΞ4



**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΑΡΤΑΣ**

**ΔΗΜΟΣ ΑΡΤΑΙΩΝ**

**ΑΠΟΣΠΑΣΜΑ**

**ΑΠΟ ΤΟ ΠΡΑΚΤΙΚΟ ΤΗΣ 20ο/2017 Της 19Ης ΑΠΡΙΛΙΟΥ 2017**

**ΣΥΝΕΔΡΙΑΣΗΣ ΤΗΣ ΟΙΚΟΝΟΜΙΚΗΣ ΕΠΙΤΡΟΠΗΣ ΤΟΥ ΔΗΜΟΥ ΑΡΤΑΙΩΝ**

**ΘΕΜΑ: ‘‘ Προσφυγή στην Ειδική Επιτροπή του άρθρου 152 του Δ.Κ.Κ. 3463/2006 του ΝΠΔΔ με την επωνυμία ‘‘ Δήμος Αρταίων ’’ κατά της αρ. 39802/23-3-2017 απόφασης του Γενικού Γραμματέα Αποκεντρωμένης Διοίκησης Ηπείρου- Δυτ. Μακεδονίας ’’**

Στην Άρτα, σήμερα, ημέρα ΤΕΤΑΡΤΗ 19-04-2017 και ώρα 12:00 μεσ. στο Δημοτικό Κατάστημα του Δήμου Αρταίων συνήλθε σε έκτακτη συνεδρίαση η Οικονομική Επιτροπή του Δήμου Αρταίων, ύστερα από την 13940/19-04-2017 έγγραφη πρόσκληση, του Προέδρου της Οικονομικής Επιτροπής, που επιδόθηκε νόμιμα με αποδεικτικό στα μέλη, σύμφωνα με το άρθρο 75 παρ. 6 του Ν.3852/10.

Αφού διαπιστώθηκε νόμιμη απαρτία, δηλαδή σε σύνολο εννέα (9) μελών βρέθηκαν παρόντα τα παρακάτω (6) μέλη:

|  |  |
| --- | --- |
| **ΠΑΡΟΝΤΕΣ**  **1. Τσιρογιάννης Χρήστος**  **(Πρόεδρος)**  **2. Ζέρβας Κων/νος**  **3. Σιαφάκας Χριστόφορος**  **4. Χαρακλιάς Κων/νος**  **5. Βλάχος Μιχαήλ**  **6. Λιλής Γεώργιος** | **ΑΠΟΝΤΕΣ**  **1. Κοσμάς Ηλίας**  **2. Παπαϊωάννου Κων/νος**  **3. Βασιλάκη-Μητρογιώργου**  **Βικτωρία** |

Στη συνεδρίαση παραβρέθηκε ως ειδικώς προσκεκλημένος Ο Γενικός Γραμματέας κ. Σερβετάς Ηλίας

Καθήκοντα Γραμματέα Οικονομικής Επιτροπής εκτελεί ο Γεώργιος Ντεκουμές

Ο κ. Πρόεδρος εισηγούμενος το 1**ο** τακτικόθέμα: **Προσφυγή στην Ειδική Επιτροπή του άρθρου 152 του Δ.Κ.Κ. (Ν. 3463/2006) του ΝΠΔΔ με την επωνυμία ‘‘ Δήμος Αρταίων ’’ κατά της αρ. 39802/23-3-2017 απόφασης του Γενικού Γραμματέα Αποκεντρωμένης Διοίκησης Ηπείρου- Δυτ. Μακεδονίας** είπε: Κατά της 6/2016 απόφασης του Δημοτικού Συμβουλίου με θέμα ‘’ λήψη απόφασης για διενέργεια δημοπρασίας και την εκμίσθωση του (πρώην ) ΞΕΝΙΑ Άρτας’’ κατέθεσαν στις 26-1-2016 προσφυγή οι κ.κ. Κιτσαντά Ευαγγελίτσα, Ξυλογιάννης Άγγελος και Παπακίτσος Στέφανος στην Αποκεντρωμένη Διοίκηση Ηπείρου – Δυτ. Μακεδονίας η οποία με την αρ. 39802/23-3-2017 απόφασης του Γενικού Γραμματέα Αποκεντρωμένης Διοίκησης Ηπείρου- Δυτ. Μακεδονίας έγινε αποδεκτή. Κατά αυτής της απόφασης μπορεί να ασκηθεί προσφυγή στην ειδική επιτροπή του άρθρου 152 του Δ.Κ.Κ. **(**Ν. 3463/2006**)** εντός προθεσμίας ενός (1) μηνός από την έκδοσή της ή κοινοποίησης της, ήτοι μέχρι 23- 4- 2017.

Προτείνω λοιπόν την κατάθεση προσφυγής στην ειδική επιτροπή του άρθρου 152 του Δ.Κ.Κ. **(**Ν. 3463/2006**).**

Ακολούθησε διαλογική συζήτηση και στη συνέχεια ο κ. πρόεδρος κάλεσε την Επιτροπή να αποφασίσει σχετικά.

**Η ΟΙΚΟΝΟΜΙΚΗ ΕΠΙΤΡΟΠΗ**

Αφού έλαβε υπόψη διατάξεις Ν. 3463/2006 και Ν.3852/2010, και την εισήγηση του Προέδρου της

**ΑΠΟΦΑΣΙΖΕΙ ΟΜΟΦΩΝΑ**

**Α.** Εξουσιοδοτεί τον κ. Δήμαρχο να ασκήσει προσφυγή στην ειδική επιτροπή του άρθρου 152 του Δ.Κ.Κ. (Ν. 3463/2006) εντός της προβλεπόμενης προθεσμίας, κατά της αριθμ. πρωτ. 39802/23-3-2017 απόφασης του Γενικού Γραμματέα Αποκεντρωμένης Διοίκησης Ηπείρου- Δυτ. Μακεδονίας δυνάμει της οποίας έγινε αποδεκτή η προσφυγή των κ. Κιτσαντά Ευαγγελίτσας του Δημητρίου, 2) Ξυλογιάννη Άγγελου του Ευαγγέλου και 3) Παπακίτσου Στέφανου του Χρήστου, Δημοτικών Συμβούλων του Δήμου Αρταίων, κατά της με αριθμ. 6/2016 Απόφασης του Δημοτικού Συμβουλίου δήμου Αρταίων με θέμα: «Λήψη απόφασης για τη διενέργεια δημοπρασίας και την εκμίσθωση του (πρώην) ΞΕΝΙΑ Άρτας».

**Β.** Αναθέτει κάθε παραπέρα ενέργεια στον κ. Δήμαρχο

**Η απόφαση αυτή έλαβε αριθμό 222 /2017**

**Ο ΠΡΟΕΔΡΟΣ**

**ΟΙΚΟΝΟΜΙΚΗΣ ΕΠΙΤΡΟΠΗΣ**

***ΤΣΙΡΟΓΙΑΝΝΗΣ ΧΡΗΣΤΟΣ***

***Ακριβές Αντίγραφο***

*Άρτα αυθημερόν*

*Με εντολή*

*Ο Υπάλληλος*

***Γ. Ντεκουμές***